BASES DO PROCESO SELECTIVO PARA A COBERTURA INTERINA DUNHA PRAZA DE ARQUITECTO TÉCNICO VACANTE NA PLANTILLA.
ADMINISTRACIÓN LOCAL — Municipal — Marín (Persoal, oposicións, 18/12/2014)

Con data 3 de decemebro de 2014 esta Alcaldía aprobou as bases rectoras do proceso selectivo para o nomeamento dun/ha funcionario/a interino coa categoría de ARQUITECTO TÉCNICO, grupo A subgrupo A2, nivel CD 26, adscrita ao servizo de urbanismo e pertencente a Escala de Administración Especial, Subescala Técnica, clase técnico medio, así como a convocatoria de dito proceso selectivo. O obxecto desta convocatoria é a cobertura, con carácter interino, de UNHA PRAZA de funcionario de ARQUITECTO TÉCNICO, vacante na plantilla municipal, adscrita ao servizo de Urbanismo, grupo A subgrupo A2, Nivel de CD 26 e pertencente a escala de Administración Especial, subescala técnica, Clase Técnico medio polo sistema de concurso- oposición, Os aspirantes deberán posuir, no día en que remate o prazo para a presentación de solicitudes, os seguintes requisitos: No caso de ser nacional doutro estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso o emprego público. Os aspirantes que aleguen estar en posesión de títulacións homologadas ou equivalentes haberán de aportar certificación relativa a tal extremo expedida polo órgano competente ou citar a disposición normativa que recoñeza a homologación ou equivalencia do título. No caso de titulacións obtidas no extranxeiro deberá acreditarse fidedignamente a súa homologación. Estarán exentos do pago da taxa por “Solicitude para tomar parte no procedemento para a selección e promoción do persoal” aquelas persoas que estean inscritas nas listas do INEM, sempre que non estén cobrando ningún tipo de prestación. As persoas que desexen tomar parte no proceso selectivo, deberán facelo constar mediante instancia que se axustará ao modelo que figura como Anexo II desta convocatoria, que deberá presentarse no prazo de dez días hábiles dende a publicación do anuncio da convocatoria no Boletín Oficial da Provincia de Pontevedra. Estas bases tamén estarán expostas no taboleiro de anuncios do Concello. A dita instancia deberá acompañarse a seguinte documentación: A presentación de solicitudes poderá facerse no Rexistro Xeral do Concello de Marín, en horario de 9 a 14 horas, de luns a venres, ou de 9 a 13 horas os sábados. As instancias tamén poderán ser presentadas nas formas previstas no artigo 38 da Lei 30/1992, de Réximen Xurídico das Administración Públicas e Procedemento Administrativo Común. Rematado o prazo de presentación de instancias a Alcaldesa dictará resolución aprobando a listaxe provisional de admitidos e excluidos o proceso selectivo, así como as causas da súa exclusión. Esta Resolución será publicada no Taboleiro de Anuncios do Concello. Os aspirantes excluidos disporán dun prazo de cinco días hábiles a contar dende o día seguinte o da publicación da resolución para a subsanación dos defectos ou omisións así como para efectuar reclamacións. Rematado dito prazo a Alcaldesa dictará resolución aprobando a listaxe definitiva de aspirantes admitidos e excluidos e procederá á designación dos membros do tribunal cualificador. Dita Resolución será publicada no taboleiro de anuncios da Casa do Concello. No caso de que dende un primeiro momento non houbese ningún aspirante excluido, dictarase resolución aprobando a listaxe definitiva de admitidos. Na mesma resolución determinarase a designación do Tribunal cualificador. Esta resolución será publicada no taboleiro de anuncios da Casa do Concello. A composición do Tribunal axustarase ó previsto no artigo 60 do Estatuto Básico do Empregado Público non podendo ser parte do mesmo os funcionarios interinos nin o persoal eventual. Presidente/a: Un/unha funcionario/a de carreira ou persoal laboral fixo do Concello de Marín ou de calquera outro Concello ou Administración Pública, con titulación e/ou especialización igual ou superior a esixida para o posto convocado, designado pola Alcaldía a proposta do Colexio Oficial de Aparelladores, Arquitectos Técnicos e Enxeñeiros de Edificación de Pontevedra Secretario/a: O da Coporación ou funcionario en quen delegue con titulación igual ou superior á esixida para o posto convocado.3 Vocáis: Dous/dúas funcionarios/as de carreira ou persoal laboral fixo do Concello de Marín ou de calquera outro Concello ou Administración Pública, con titulación e/ou especialización igual ou superior á esixida para o posto convocado. Un/ha funcionario/a de carreira ou persoal laboral fixo do Concello de Marín ou de calquera outro Concello ou Administración Pública, con titulación e/ou especialización igual ou superior a esixida para o posto convocado, designado pola Alcaldía a proposta da Xunta de Persoal do Concello, pero que actuará en todo caso a título individual. Tódos os membros do Tribunal actuarán con voz e voto. A composición nominal dos membros do tribunal Cualificador, e dos seus suplentes, farase pública coa resolución aprobando a listaxe definitiva de admitidos e excluidos o proceso selectivo. O Tribunal Cualificador non poderá constituirse ni actuar sen a asistencia de, a lo menos, tres dos seus membros (titulares ou suplentes, indistintamente) e, en todo caso, coa asistencia do /a Presidente/a e do/a Secretario/a. Os membros do Tribunal Cualificador deberán absterse de intervir, cando concurran neles algunha das circunstancias previstas no art 28 da Lei 30/1992, de 26 de novembro, de Réxime Xurídico das Administracións Públicos e do Procedemento Administrativo Común e no artigo 13.2 do RD 364/1995 polo que se aproba o Regulamento Xeral de Ingreso do persoal ao servizo da Administración Xeral do Estado e de Provisión de Postos de Traballo e Promoción Profesional dos Funcionarios da Administración Xeral do Estado. Asimesmo, os aspirantes, poderán recusar aos membros do Tribunal cando nos mesmos concorra algunha das circunstancias previstas para a abstención de conformidade co establecido no art.29 da lei 30/1992. O Tribunal quedará facultado para resolver tódalas dúbidas que puideran xurdir na aplicación destas bases e tomar os acordos necesarios para a boa orde do proceso selectivo en todo o no previsto nas presentes bases. A actuación do tribunal rexerase polo disposto nas presentes bases e na Lei 30/1992. A fase de concurso non terá carácter eliminatorio. Únicamente se valorarán aqueles méritos debidamente acreditados. Meritos a valorar: EXPERIENCIA PROFESIONAL: por servizos prestados coa categoría de Arquitecto Técnico en calqueira Administración Publica ou na empresa privada, ben sexa como empregado ou como profesional autónomo, 0,20 puntos por mes completo de servizo. Non se valorarán períodos inferiores a un mes. A puntuación máxima que se poderá acadar será de 5 puntos. Co fin de acreditar os servizos prestados será precisa a aportación de: Só se valorarán aqueles méritos alegados dentro do prazo de presentación de instancias e debidamente acreditados dentro de dito prazo. Asimesmo, e dentro do prazo para a subsanación dos defectos ou omisións, poderá aportarse documentación relativa a aqueles méritos que, sendo alegados no prazo de presentación de instancias, non quedaran debidamente acreditados. Fóra de estos prazos non se admitirán alegacións ou xustificación de méritos. Os aspirantes disporán dun prazo de TRES (3) días hábiles, a contar dende o seguinte ao da publicación polo tribunal do anuncio relativo ás puntuacións obtidas na fase de concurso para formular alegacións ou reclamacións ás mesmas. Consistirá na resolución por escrito dun cuestionario tipo test, elixido por sorteo de entre dous propostos polo tribunal, de cincuenta preguntas, con respostas alternativas, sendo correcta únicamente unha das mesmas, relativas ao temario que figura como Anexo I a estas bases, no tempo de realización que acorde o Tribunal. Cada pregunta erróneamente contestada anulará unha correcta. Esta proba cualificarese de 0 a 10 puntos e será necesario obter un mínimo de cinco puntos para a súa superación. Consistirá en desenvolver por escrito, no tempo que determine o tribunal, un ou varios supostos teórico-prácticos, consistente/s na redacción dun informe, elixido por sorteo de entre dous exercicios propostos polo tribunal inmediatamente antes do comenzo do exercicio, relacionados co temario e tendente a acreditar os coñecementos do aspirante en relación coas funcións propias do posto de Arquitecto Técnico. Durante o desenvolvemento deste exercicio os aspirantes poderán facer uso dos textos legáis dos que acudan provistos o exercicio, que en ningún caso poderán estar comentados nin conter formularios. Rematada a proba, os aspirantes poderán ser convocados para a lectura da mesma en sesión pública. Esta proba cualificarse de 0 a 10 puntos, sendo preciso obter un mínimo de 5 puntos para superalo, valorándose a capacidade de análise e de aplicación razoada dos coñecementos teóricos á resolución do suposto plantexado. Das puntuaciones que otorguen os membros do Tribunal calificador neste exercicio, eliminaranse as puntuacións maís alta e máis baixa, de xeito que a nota de cada aspirante neste exercicio será a media das restantes puntuacións concedidas polo Tribunal. O Tribunal valorará o nivel de coñecemento da lingua galega dos aspirantes, mediante unha proba escrita consistente na traducción dun texto do castelán ao galego ou do galego ao castelán elixido por sorteo de entre dous textos propostos polo tribunal. Este exercicio, que non terá carácter eliminatorio, calificarase de 0 a 5 puntos. Estarán exentos da realización do terceiro exercicio os aspirantes que acrediten posuir, no día de finalización do prazo de presentación de instancias, o Certificado de Lingua Galega 4 (Celga 4) ou equivalente (título de perfeccionamento de galego) debidamente homologado polo órgano competente en materia de política lingüística da Xunta de Galicia. Os aspirantes que, por acreditar o correspondente certificado, estén exentos de realizar a proba de galego, obterán 5 puntos na proba de coñecemento da lingua galega. Os aspirantes, que en calqueira momento poderán ser requeridos para acreditar a súa identidade, deberán presentarse ás probas provistos do documento acreditativo da mesma, así coma dos medios materiáis adecuados para a práctica das mesmas. Os aspirantes serán convocados para cada exercicio en chamamento único e a súa non presentación no momento de ser chamado suporá a súa exclusión do proceso selectivo, agás nos casos de forza maior debidamente xustificados e apreciados polo Tribunal. Os aspirantes disporán dun prazo de TRES (3) días hábiles, a contar dende o seguinte ao da publicación polo tribunal do anuncio relativo as puntuacións obtidas en cada un dos exercicios para formular alegacións ou reclamacións ás mesmas. A calificación da fase de oposición virá dada pola suma das calificacións obtidas en cada un dos tres exercicios da mesma. A calificación final virá dada pola suma da puntuación obtida na fase de concurso e a calificación da fase de oposición. O Tribunal formulará proposta de nomeamento como funcionario interino a favor de aquel/a aspirante que obteña a maior calificación final. Non poderá superar o proceso selectivo un número de aspirantes superior ao das prazas convocadas. No caso de empate na cualificación final entre dous ou máis aspirantes o mesmo será resolto acudindo a puntuación obtida no segundo exercicio da fase de oposición e de persistir o empate a nota do primeiro exercicio, de non quedar resolto o mesmo, acudirase a puntuación obtida na fase de concurso. En caso de persistir o empate, este se resolverá por sorteo realizado en presencia dos interesados. Os aspirantes disporán dun prazo de TRES DÍAS HÁBILES, a contar ende o día seguinte á súa publicación no Taboleiro de Anuncios do Concello, para presentar reclamacións ás calificacións fináis. Na acta da última sesión incluirase unha relación dos apirantes que, tendo superado todos os exercicios da fase de oposición, non fosen propostos inicialmente para o seu nomeamento como funcionarios interinos, a fin de que sirva de lista de agarda, de xeito que, si fose preciso, poidan ser nomeados como funcionarios interinos. O chamamento realizarase de acordo coa calificación final obtida polos mesmo. O chamamento efectuarase telefónicamente. O/a aspirante que, formando parte da lista de agarda, sexa chamado/a para o seu nomeamento e renunciase o mesmo, será relegado/a a última posición na mesma. A renuncia o nomeamento por causa xustificada (estar traballando por conta propia ou allea, facendoo constar de xeito fehaciente, ou enfermidade debidamente xustificada) determinará que non se perda a orde na listade agarda procedéndose ao chamamento do/a seguinte aspirante. A renuncia por causa xustificada ao nomeamento como funcionario/a interino/a por tres veces suporá a perda da orde lista de agarda relegándose ao aspirante ao último lugar na mesma. O/a aspirante que tendo sido nomeado/a funcionario/a interino/a renuncie ao posto será relegado ao último lugar da mesma No suposto de nomeamento como funcionario/a interino/a dalgúnha dos integrantes da lista de agarda de ARQUITECTO TÉCNICO, as retribucións básicas serán as correspondentes as dos funcionarios de Grupo A, Subgrupo A 2 e as complementarias as que teña asignadas na Relación de Postos de Traballo o posto ao que se lle adscriba. Os aspirantes incluidos na lista de agarda que sexan nomeados funcionarios interinos, unha vez rematada a interinidade, voltarán a bolsa na orde que lles correspondía na bolsa de traballo inicialmente. A publicidade do presente procedemento selectivo realizarase mediante a publicación das bases e convocatoria no Boletín Oficial da Provincia de Pontevedra e no taboleiro de anuncios da Casa do Concello, publicándose os restantes anuncios no taboleiro de anuncios da Casa do Concello. Primeira.- Para todo o non previsto nestas Bases, será de aplicación supletoria o establecido na Lei de Réxime Xurídico das Administracións Públicas e Procedemento Administrativo Común, no Estatuto Básico do Empregado Público, na Lei Reguladora das Bases de Réxime Local, na Lei de Administración Local de Galicia e demáis lexislación vixente que sexa de aplicación. Segunda.- As bases da convocatoria e cantos actos administrativos deriven das mesma e das actuacións do Tribunal Cualificador, poderán ser impugnados polos/as interesados/as no caso e na forma establecidos na Lei Réxime Xurídico das Administracións Públicas e Procedemento Administrativo Común, así como na Lei Reguladora da Xurisdicción Contencioso Administrativa e normas vixentes concordantes. A presentación de reclamacións non suspenderá a continuación do proceso selectivo salvo que así o decida o órgano convocante do mesmo. Terceira.- Contra a presente resolución, que esgota a vía administrativa poderase interpoñer RECURSO CONTENCIOSO ADMINISTRATIVO ante o Xulgado do Contencioso Administrativo de Pontevedra, no prazo de dous meses a contar dende o día seguinte a súa publicación. Asemade, os/as interesados/as poderán interpoñer Recurso potestativo de Reposición perante o órgano que ditou a resolución no prazo dun mes dende a súa publicación. Neste caso, non se poderá interpoñer Recurso Contencioso – Administrativo ata a resolución expresa ou presunta do Recurso de Reposición, de acordo co pevisto nos art.116 e 117 da Lei de Réxime Xurídico das Administracións Públicas e Procedemento Administrativo Común. Tema 1.—A Constitución española de 1978: principios xerais e estrutura. Dereitos fundamentais e liberdades públicas. Tema 2.—A Coroa, as Cortes Xerais, o poder Xudicial e o Goberno na Constitución. Tema 3.—Principios de actuación da Administración pública: eficacia, xerarquía, descentralización, desconcentración e coordinación. Tema 4.—Formas de actuación administrativa: fomento, policía e servizo público. A responsabilidade da Administración. Tema 5.—Organización e funcionamento da Administación Xeral do Estado. Organización central. Organismos públicos, organismos autónomos. Entidades públicas empresariais. Tema 6.—O ordenamento xurídico comunitario. As súas fontes. Relación co dereito interno dos estados. As liberdades básicas do sistema comunitario, libre circulación de mercadorías, de persoas, de servizos e de capitais. Tema 7.—As institucións da Unión Europea. Órganos executivos e os seus poderes. O Consello de Ministros. A Comisión. O Parlamento Europeo: composición e atribucións. O Tribunal de Xustiza da unión Europea. Tema 8.—Estatuto de Autonomía de Galicia: principios xerais e estrutura. Tema 9.—Xunta de Galicia e o seu Presidente. O Parlamento de Galicia. Control parlamentario da acción do Goberno. O Valedor do Pobo. Tema 10.—A Administración Pública da Comunidade Autónoma. estrutura e funcións. A Administración periférica e institucional. Tema 11.—O municipio. Elementos. Organización municipal e competencias dos distintos órganos. funcionamento dos órganos colexiados locais. Convocatoria e orde do día. Actas e certificados dos acordos. Tema 12.—Ordenanzas e regulamentos. Procedemento de elaboración e aprobación. Os bandos. Tema 13.—Os funcionarios da Administración local. Organización da función pública local. A oferta de emprego público e as relacións de postos de traballo. Tema 14.—Dereitos e deberes dos empregados públicos públicos locais. faltas e sancións. O procedemento disciplinario. Tema 15.—O procedemento administrativo local. O rexistro de entrada e saída de documentos. Requisitos da presentación de documentos. Comunicacións e notificacións. Tema 16.—Os bens das entidades locais: concepto. Clases. Bens de dominio público local. Bens patrimoniais locais. O inventario municipal de bens e dereitos. Tema 17.—Principios orzamentarios na Lei reguladora de facendas locais. Tema 18.—Os contratos administrativos. Órgano de contratación, procedementos de contratación e formas de adxudicación. Tema 19.—Aspectos xerais da evolución do urbanismo en España. Distribución de competencias en materia de urbanismo. Lexislación estatal e autonómica. A Sentenza 61/1997 do Tribunal Constitucional. Tema 20.—O Real Decreto lexislativo 2/2008 de 20 de xuño, de solo. Antecedentes, obxecto e disposicións xerais. Tema 21.—Réxime urbanístico da propiedade do solo: as situacións básicas do solo e actuacións de transformación en relación co réxime da Lei 9/2002 de ordenación urbanística e protección do medio rural de Galicia. Tema 22.—Dereitos e deberes dos cidadáns. Réxime urbanístico do dereito de propiedade. Contido do dereito de propiedade segundo o Real decreto lexislativo 2/2008, de 20 de xuño, de solo. Incidencias na transmisión de fincas e declaración de obra nova. Tema 23.— A Lei 9/2002 de ordenación urbanística e protección do medio rural de Galicia. Xustificación e principios inspiradores, principios xerais, obxecto da Lei, aspectos da función urbanística. Tema 24.—O planeamento urbanístico na Lei 9/2002 de ordenación urbanística e protección do medio rural de Galicia. Clases de instrumentos de ordenación. Límites de sostibilidade. O planeamento urbanístico supramunicipal. Lei 6/2008 de medidas urxentes en materia de vivenda e solo. Tema 25.—O Plan Xeral de Ordenación Municipal: Obxecto, determinacións, documentación. Tema 26.— Os Plans Parciais: Obxecto, determinacións, documentación, procedemento de aprobación. Plans de sectorización. Tema 27.—Os Plans Especiais: finalidades. Os Plans Especiais de Protección e rehabilitación e mellora do medio rural. Plans Especiais de Reforma Interior. Os Plans Especiais de Protección. Tema 28.—Outros instrumentos de Planeamento: Os Estudos de Detalle, os Catálogos. Tema 29.—Elaboración e aprobación dos instrumentos de ordenación, actos preparatorios, suspensión de licenzas, propostas de planeamento, formulación. Ordenación urbanística común a varios Concellos. O procedemento de aprobación de planeamento municipal. A elaboración, a tramitación e competencia para aprobación definitiva. Tema 30.—A vixencia e revisión de plans. A modificación de plans. Modificacións dos plans en solo rústico. Efectos da aprobación dos plans. Normas de aplicación directa da Lei 9/2002 de ordenación urbanística e protección do medio rural de Galicia. Adaptación ao ambiente, alturas, protección das vías de circulación. Tema 31.—O Solo urbano na lexislación urbanística vixente e no PXOM. Tema 32.—O Solo urbanizable na lexislación urbanística vixente e no PXOM. Tema 33.—O Solo de núcleo rural na Lei 9/2002 de ordenación urbanística e protección do medio rural de Galicia, concepto de núcleo rural, réxime do solo de núcleo rural na Lei 9/2002 de ordenación urbanística e protección do medio rural de Galicia. Condicións de uso, condicións de edificación e no PXOM. Tema 34.—O solo rústico na lexislación urbanística vixente, categorías e réxime e no PXOM. O solo rústico de especial protección. usos e actividades en solo rústico. Tema 35.—Deber de edificar os soares. Prazos de edificación na Lei 9/2002 de ordenación urbanística e protección do medio rural de Galicia. Consecuencias do incumprimento, a caducidade de licenzas. Licencias provisionales. Tema 36.—A intervención na edificación e no uso do solo. As licenzas: actos suxeitos a licenza, comunicacións previas e actos promovidos polas administracións públicas. Especial referencia á distinción entre obra maior e obra menor, contido do proxecto técnico de obra maior, contenido de la licencia, licencia de 1ª ocupación, silencio admtvo. na concesión de licenzas e prórroga. Inforamcións urbanísticas. Tema 37.—Deber de conservación e ruína. Inspección periódica de construcións: A ITE. Ordes de execución. A declaración de ruína. Tema 38.—Agrupación, división e segregación de fincas. Réxime das parcelacións. Tema 39.—Disciplina urbanística: Protección da legalidade: obras sen licenza en curso de execución, obras rematadas sen licenza. Suspensión e revisión de licenzas. Tema 40.—Infraccións urbanísticas e sancións. Prescripción, persoas responsables, órganos competentes para imposición de sancións, o procedemento sancionador. Responsabilidade patrimonial da administración. Tema 41.—Organización das Administracións competentes en materia de urbanismo: réxime de competencias. Órganos urbanísticos da Comunidade Autónoma e no ámbito local. A organización administrativa do urbanismo. Tema 42.—O sistema de expropiación: determinacións xerais. Prezo xusto. A taxación conxunta, aprobación e efectos do procedemento da taxación conxunta. Procedemento individual de expropiación. Exclusión da expropiación. Tema 43.—Obtención de terreos de sistemas xerais e de dotacións públicas. A ocupación directa. Procedemento. Tema 44.—A intervención no mercado do solo: o patrimonio municipal do solo, bens que o integran e destino, o dereito de superficie, os dereitos de tanteo e retracto: delimitación de áreas, procedemento. Vivenda suxeita a protección pública. Tema 45.— Planeamento urbanístico do Concello de Marín. PXOM aprobado por Orde do 27 de xuño de 2012 ( DOG de 09/07/12), publicado no BOP de 15 de outubro de 2012. Documentos que o integran. Especialidades: suelo urbano, solo núcleo rural, solo rústico e solo urbanizable delimitado. Tema 46.—As ordenanzas e regulamentos municipais:. Regulamento de instalacións e funcionamento de infraestructuras radioeléctricas. Ordenanza de seguridade, salubridade, hixiene, habitabilidade e ornato de parcelas e edificacions. Ordenanza Reguladora da actividade de furanchos. Ordenanza reguladora da intervención municipal no desenvolvemento de actividades e a realización de obras. Aspectos xerais e incidencia nas licenzas. Tema 47.—A Lei 38/1999, de ordenación da edificación. Esixencias Técnicas e administrativas da edificación. Axentes. Responsabilidades e garantías. Disposicións relacionadas coa edificación, redacción de proxectos e dirección de obras. Tema 48.—O Código Técnico da edificación: Disposicións xerais. Contido. Condicións técnicas e administrativas. Condicións do proxecto, na execución da obra e do edificio. DB-SE: seguridad estrutural, accións na edificación, cimientos, aceiro, fábrica e madeira. DB-SI: Seguridad en caso de incendio e DB-Su Seguridad de utilización. DB-HS Salubridade. DB-HR protección contra o ruído. DB-HE Aforro de enerxía. Tema 49.—As Normas de habitabilidade de vivendas de Galicia. Tema 50.—Condicións de accesibilidade e supresión de barreiras: Lei 8/1997, do 10 de agosto. Regulamento para o desenvolvemento e execución da Lei de accesibilidade: Decreto 35/2000. Tema 51.—Instalacións de telecomunicacións. Disposicións sobre infraestructuras comúns nos edificios para acceso ós servicios de telecomunicacións. Real decreto Lei 1/1998 e Real decreto 346/2011, do 11 de marzo, polo que se aproba o Regulamento regulador das infraestructuras comúns de telecomunicacións para o acceso ós servizos de telecomunicación no interior das edificacións. Lei 3/2013 de 20 de maio de impulso e ordenación das infraestruturas de telecomunicacións. Tema 52.—Real Decreto 2816/1982, de 27 de agosto, por el que se aprueba el Reglamento General de Policía de Espectáculos Públicos y Actividades Recreativas. Aspectos xerais e a súa incidencia sobre as licenzas. Tema 53.—A lei 9/2013, de de 19 de diciembre, del emprendimiento y de la competitividad económica de Galicia. Tema 54.—Contratación do sector público. Capacidade e solvencia. Clasificación. Actuacións preparatorias: pregos de prescricións. Selección do contratista e adxudicación dos contratos. Dereitos e deberes dos contratistas. O contrato de obras. Supervisións de proxectos, replanteo previo. Execución do contrato. Modificación. Revisión de prezos. Recepción e liquidación. Resolución. Tema 55.— Lei 8/2012, de 29 de junio de vivenda de Galicia. Lexislación actual sobre vivendas de protección oficial de promoción privada e de promoción pública. Normativa sobre axudas en materia de vivenda. Actuacións protexidas en materia de rehabilitación. Tema 56—Ordenación do territorio: principios xerais. A Lei 10/1995 de ordenación do territorio de Galicia e o regulamento 80/2000 sobre plans e proxectos sectoriais. Lei 6/2007 de 11 de maio de medidas urxentes en materia de ordenación do territorio e do litoral de Galicia. O plan de ordenación do litoral. Lei 7/2008 de 7 xullo de protección da paisaxe. Tema 57.—A protección do Medio ambiente. Lexislación comunitaria, estatal e autonómica. Aspectos xerais. A Ley 21/2013, de 9 de diciembre, de evaluación ambiental. Espazos naturais protexidos: lexislación estatal e autonómica. Categorías dos espazos naturais protexidos. Usos permitidos e prohibidos nas zonas de especial conservación. Tema 58.—O patrimonio cultural: Lei 8/1995, de 30 de outubro, do Patrimonio Cultural de Galicia. Lexislación en materia de augas e a súa incidencia no urbanismo. Tema 59.—Estradas e ferrocarril, lexislación estatal e autonómica. A súa incidencia no urbanismo. Lexislación en materia de costas e a súa incidencia no urbanismo. Tema 60.—Lexislación sobre protección contra a contaminación acústica e incidencia no procedemento de concesión de licenzas. Lei 3/2007 de 9 abril de prevención e defensa contra os incencios forestais. A Sra. Alcaldesa- Presidenta do Concello de Marín D/ª___________________________________, con DNI número _____________, e enderezo en (Rúa /Lugar)________________(Localidade/Municipio)______________(Código Postal)___________, e nº de teléfono____________ Que enterado/a da convocatoria de probas selectivas para a cobertura interina dunha praza de Arquitecto Técnico.( Grupo A subgupo A2), vacante na plantilla do Concello de Marín, 1.- Que coñece as bases e os criterios de selección de esta convocatoria, e que reúne todos e cada un dos requisitos esixidos na mesma.2.- Que achega a seguinte documentación esixida na base IV: Fotocopia do documento acreditativo da miña identidade. Fotocopia do Título académico esixido para o ingreso. Méritos alegados e xustificación dos mesmos. — - Curriculum Vitae debidamente acreditado Carta de pagamento acreditativa de ter ingresado a cantidade de 18,03 euros en concepto de dereitos de exame ou xustificación de estar exento/a do pago da mesma No seu caso, fotocopia do certificado acreditativo dos coñecementos da lingua galega. Por todo elo Que, previos os trámites oportunos, teña por presentada en tempo e forma a presente solicitude, e na súa virtude proceda a admitirme na proba de selección antes referida. Marín a __________ de _________________ de 2014 (Sinatura do aspirante) Marín a 3 de decembro de 2014.— Alcaldesa-Presidenta, María Ramallo Vázquez